**Ministru kabineta noteikumu projekta**

**„Atzīto struktūru statusa iegūšanas un uzraudzības kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Atzīto struktūru statusa iegūšanas un uzraudzības kārtība” (turpmāk - noteikumu projekts) mērķis ir noteikt atzītās struktūras statusa iegūšanas kārtību valsts aģentūrā “Civilās aviācijas aģentūra” (turpmāk – Civilās aviācijas aģentūra) pretendentam, kas plāno veikt bezpilota gaisa kuģu tālvadības pilotu klātienes eksaminēšanu bezpilotu gaisa kuģu ekspluatācijai atvērtajā A2 un specifiskajā kategorijā, kā arī pasniegt tālvadības pilotu apmācību ekspluatācijai specifiskajā kategorijā, ja to paredz lidojuma drošuma novērtējums, vai kas plāno tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 117.2 panta piektā daļa, sestā daļa un 117.7 panta pirmās daļas 3.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Komisijas 2019.gada 24.maija Īstenošanas regulā (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk – regula Nr.2019/947) ir noteiktas atbilstības prasības atzītajām struktūrām, kuras jau ir saņēmušas atzītās struktūras statusu un vēlas deklarēt savu atbilstību, lai veiktu tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā. Bet nav noteiktas atbilstības prasības atzītajām struktūrām, kuras vēlas veikt tālvadības pilotu klātienes eksaminēšanu bezpilotu gaisa kuģu ekspluatācijai atvērtajā A2 un specifiskajā kategorijā, kā arī pasniegt tālvadības pilotu apmācību ekspluatācijai specifiskajā kategorijā, ja to paredz lidojumu drošuma novērtējums, kā arī nav noteikta atzītās struktūras atzīšanas un uzraudzības kārtība. Ņemot vērā minēto, ir nepieciešams nacionālais ārējais normatīvais akts, kas nosaka prasības atzītās struktūras statusa iegūšanai un atzīto struktūru atzīšanas un uzraudzības kārtību.Latvijas Republikā atzītās struktūras statusu var iegūt iestāde vai juridiska persona, kuras galvenā saimnieciskās darbības vieta ir Latvijas Republika, kā arī fiziska persona, kas ir reģistrējusies Latvijā individuālā komersanta vai pašnodarbinātas personas statusā.  Noteikumu projekts paredz četras atzīto struktūru darbības jomas: 1. tālvadības pilotu klātienes eksaminēšanu bezpilotu gaisa kuģu ekspluatācijai atvērtajā A2 kategorijā;
2. tālvadības pilotu klātienes eksaminēšanu bezpilotu gaisa kuģu ekspluatācijai specifiskajā kategorijā;
3. tālvadības pilotu apmācību ekspluatācijai specifiskajā kategorijā, ja to paredz lidojumu drošuma novērtējums;
4. tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā.

Atzītā struktūra var veikt tikai tās darbības, kuras atzīšanas procesā ir apstiprinātas. Savukārt atzītajai struktūrai, kas vēlas pieņemt tālvadības pilotu praktisko apmācību un veikt praktisko prasmju novērtēšanu bezpilota gaisa kuģu ekspluatācijai specifiskajā kategorijā, ir jādeklarē tās atbilstība regulas Nr.2019/947 3.papildinājumam veikt iepriekšminētās darbības.Noteikumu projekts paredz, ka Civilās aviācijas aģentūra veic pretendenta par atzītās struktūras statusa iegūšanu uzraudzību, ja pretendenta iesniegto dokumentu izvērtēšanas laikā rodas nepieciešamība papildu informācijas noskaidrošanai. Vienlaikus noteikumu projekts paredz atzīto struktūru uzraudzību, kas tiks veikta saskaņā ar Civilās aviācijas aģentūras sagatavotu atbilstības uzraudzības programmu. Atbilstības uzraudzības programma tiks izstrādāta, pamatojoties uz riska novērtējumu. Auditu un inspekciju biežumu, divu gadu uzraudzības periodā, Civilās aviācijas aģentūra var noteikt tad, kad ir veikts atzīto struktūru drošuma riska novērtējums, kas veikts pēc audita vai inspekcijas noslēguma, balstoties uz audita vai inspekcijas rezultātiem. Drošuma riska novērtējumu veic visām atzītajām struktūrām, lai noteiktu, katras atzītās struktūras riska vērtību.Noteikumu projektā tiek noteikts personāls, kas atbild par eksamināciju, apmācību, praktisko apmācību un praktisko prasmju novērtēšanu un tam piemērojamās prasības. Atkarībā no tā, kādas no iepriekšminētajām darbībām pretendents atzītās struktūras statusam iegūšanai plāno veikt, tam ir jāpierāda norīkotā personāla atbilstoša kompetence un kvalifikācija eksaminācijas, teorētisko un praktisko apmācību un praktisko prasmju novērtēšanas veikšanai. Atzītās struktūras atzīšanas procesā Civilās aviācijas aģentūra izvērtē iesniegto dokumentu saturisko atbilstību un nozīmētā personāla atbilstību piemērojamajām prasībām. Civilās aviācijas aģentūras kompetencē ir izvērtēt, vai dokumentos ir iekļautas un atbilstoši aprakstītas visas nepieciešamās procedūras, prasības un apmācību kārtība. Civilās aviācijas aģentūra neveic iesniegto mācību organizācijas dokumentu precizēšanu, bet gan tikai identificē, kādas procedūras, prasības vai kārtība nav aprakstīta dokumentos vai ir aprakstīta nepilnīgi vai neatbilstoši piemērojamajām prasībām. Atzīšanas posmā, ja nepieciešams, Civilās aviācijas aģentūra var veikt pretendenta atzītās struktūras (mācību telpu, inventāra u.c.) pārbaudi uz vietas. Regula Nr.2019/947 paredz iespēju atzītajām struktūrām deklarēt savu darbību, proti, praktisko prasmju apmācību un prasmju novērtēšanu bezpilota gaisa kuģu ekspluatācijai specifiskajā kategorijā, t.i. atzītā struktūra deklarē, ka atbilst regulas Nr.2019/947 3.papildinājuma piemērojamajām prasībām. Civilās aviācijas aģentūra, saņemot atzītās struktūras deklarāciju, izvērtē, vai tajā ir iekļauta visa nepieciešamā informācija un izsniedz apliecinājumu par atzītās struktūras iesniegtās deklarācijas atbilstību regulas Nr.2019/947 3.papildinājumam. Atzītās struktūras var uzsākt minētās darbības tikai tad, kad ir saņemts iepriekšminētais apliecinājums. Atbilstoši Valsts iestāžu juridisko dienestu vadītāju sanāksmē (2019.gada 14.novembra prot. Nr.3 2.§) nolemtajam, izvērtējot iespēju pielikumā noteikto informāciju attiecībā uz iesniedzamajām ziņām ietvert noteikumu tekstā, Civilās aviācijas aģentūra ir secinājusi, ka iesniegumam ir jāsaglabā noteikta forma, kuru ir jāaizpilda pretendentam, lai Civilās aviācijas aģentūras inspektori izvērtētu pretendenta  iesniegtā iesnieguma atzītās struktūras statusa saņemšanai, tam pievienoto dokumentu atbilstību noteikumu projekta noteiktajām prasībām, kā arī pēc tam  atzītās struktūras uzraudzības gaitā pārliecinātos par atzītās struktūras atbilstību noteikumu projekta noteiktajām prasībām un  varētu to uzrādīt Starptautiskā civilās aviācijas organizācijai ( ICAO ) un Eiropas Savienības Aviācijas drošības aģentūrai (EASA) veikto auditu laikā, tāpēc noteikumu pielikums saglabāts.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas, juridiskas personas un iestādes, kuras vēlas veikt bezpilota gaisa kuģu tālvadības pilotu klātienes eksaminēšanu bezpilotu gaisa kuģu ekspluatācijai atvērtajā A2 un specifiskajā kategorijā, kā arī pasniegt tālvadības pilotu apmācību ekspluatācijai specifiskajā kategorijā, ja to paredz drošuma novērtējums, un kas vēlas veikt tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums pozitīvi ietekmēs tautsaimniecību un sabiedrības mērķgrupas, ņemot vērā, ka tiesiskais regulējumus pilnveido vienotos pamatprincipus bezpilotu gaisa kuģu tālvadības pilotu apmācību un eksaminēšanas nodrošināšanai, kas, savukārt, sekmēs bezpilota gaisa kuģu lidojumu drošumu.  |
| 3. | Administratīvo izmaksu monetārs novērtējums | Administratīvās izmaksas, kas saistītas ar noteikumu projekta 9.1.apakšpunktā minētā iesnieguma un 27.punktā minētās deklarācijas veidlapas aizpildīšanu un iesniegšanu Civilās aviācijas aģentūrā, atzītajai struktūrai nepārsniegs 2000 eiro gadā. Administratīvās izmaksas Civilās aviācijas aģentūrai, kuras darbinieks veiks informācijas sniegšanas, pieņemšanas, apkopošanas, apstrādes un uzglabāšanas pienākumus, kas saistīti ar noteikumu projekta 9.1.apakšpunktā minētā iesnieguma un 27.punktā minētās deklarācijas veidlapas izskatīšanu, nepārsniegs 2000 eiro gadā. |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta Eiropas Savienības Oficiālajā vēstnesī OV L 152, 11.06.2019) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2019/947 1.papildinājuma I nodaļas A pielikuma 1.punkts | Projekta 10.1. un 10.2. apakšpunkts. | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 3. papildinājuma 4. punkts | Projekta 15. punkts. | Tiesību norma ieviesta pilnībā | Projekts stingrākas prasības neparedz |
| Regula Nr. 2019/947 3. un 6.papildinājums | Projekta 27.punkts.  | Tiesību norma ieviesta pilnībā | Projekts stingrākas prasības neparedz |
| Regula Nr. 2019/947 6.papildinājums | Projekta 28.1. un 28.2. apakšpunkts. | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

 |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2021.gada 25.janvārī ievietots Satiksmes ministrijas tīmekļa vietnē: https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I.Stepanova

A.Skuja

Anete.skuja@caa.gov.lv

V.Gertners

viesturs.gertners@caa.gov.lv